《八月初一日》
元代·方回

秋风几日尚无诗，政坐炎歊转赫曦。
閒被贫为魔揽挠，病须凉赫药医治。
薄田董获收新粟，老圃开包献巨梨。
顾此亦差胜穷宦，回头何啻十年迟。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。